OpenLLM-France/wikimedia huggingface dataset:
# Aleksandra Arkhipova

Aleksandra Sergeievna Arkhipova (errusieraz: Александра Сергеевна Архипова; Mosku, 1976ko abenduaren 23a) errusiar antropologo, folklorista eta irakaslea da.

## Bizitza

Aleksandra Arkhipova Moskun jaio zen 1976an. 2000n Errusiako Estatu Unibertsitate Humanitarioko Historia eta Filologia Fakultatean lizentziatu zen.
1999an Udako Eskola Ekologikoko humanitate saileko zuzendari izendatu zuten.
2000-2003 urteetan Errusiako Estatu Unibertsitate Humanitarioko Goi Mailako Ikerketa Humanitarioen Institutuan lan egin zuen. Geroago unibertsitate bereko Folklorearen Tipologia eta Semiotikako Zentroko irakasle laguntzaile izan da. Folkloristika orokorra eta filologia irakatsi ditu. 2003an edo 2004an filologiako hautagai-tesia defendatu zuen.
2005etik aurrera, OGI argitaletxearen Antropologia/Folklorea saileko erredakzioko kidea izan da.
2010etik 2011ra praktikak egin zituen Bremengo Unibertsitateko Ekialdeko Europako Ikerketa Zentroan.
2013an Errusiako Ekonomia Nazionaleko Akademian hasi zen lanean. Errusiako Eskola Ekonomikoan eta Ekonomia Goi Eskolan ere irakatsi du.
Folklore politiko sobietarra eta garaikidea aztertzen ditu.
Arzamas proiektuan eta Radio Free Europe/Radio Libertyko Arkeologia saioan parte hartzen du.
2023ko maiatzaren 26an, Errusiako Justizia Ministerioak Aleksandra Arkhipova atzerriko agenteen zerrendan sartu zuen.

## Erreferentziak

* ↑ 156. Alfabeto zirilikoz idatzitako izenak euskarara aldatzeko transkripzio-sistema. Gasteiz: Euskaltzaindia (argitaratze data: 2009-02-27) (Noiz kontsultatua: 2024-06-11).
* 1 2 3 4 5 (Errusieraz) Орлова, Ольга. «Александра Архипова: Подростки предположили, что группу "Синий кит" придумали взрослые, чтобы контролировать интернет» ОТР 2023-06-23 (Noiz kontsultatua: 2024-06-11).
* 1 2 (Errusieraz) «Архипова Александра Сергеевна» Центр типологии и семиотики фольклора РГГУ jatorrizkotik artxibatua (artxibatze data: 2023-06-17) (Noiz kontsultatua: 2024-06-11).
* 1 2 3 (Errusieraz) «Архипова Александра Сергеевна» Российский государственный гуманитарный университет jatorrizkotik artxibatua (artxibatze data: 2023-01-30) (Noiz kontsultatua: 2024-06-11).
* ↑ (Ingelesez) «Alexandra Arkhipova» Forschungsstelle Osteuropa Bremen jatorrizkotik artxibatua (artxibatze data: 2023-06-23) (Noiz kontsultatua: 2024-06-11).
* ↑ (Errusieraz) «РЭШ открывает Экономический лекторий циклом лекций совместного бакалавриата РЭШ и ВШЭ «Больше, чем экономика»» Российская экономическая школа jatorrizkotik artxibatua (artxibatze data: 2023-06-23) (Noiz kontsultatua: 2024-06-11).
* ↑ (Errusieraz) «Александра Архипова» Arzamas jatorrizkotik artxibatua (artxibatze data: 2023-06-23) (Noiz kontsultatua: 2024-06-11).
* ↑ (Errusieraz) @SvobodaRadio. «Антрополог Александра Архипова...» Twitter 2021-06-22 jatorrizkotik artxibatua (artxibatze data: 2023-06-23) (Noiz kontsultatua: 2024-06-11).
* ↑ (Errusieraz) «Минюст России объявил «иноагентом» солиста группы «Би-2»» Meduza 2023-05-26 jatorrizkotik artxibatua (artxibatze data: 2023-06-23) (Noiz kontsultatua: 2024-06-11).

## Kanpo estekak

* Datuak: Q98660511
# Ledeburita

Ledeburita burdina eta karbonozko aleazio eutektikoa da. Galdategien ekoizpenean, karbono edukia %2,06 eta %6,67 artekoa denean sortzen da ledeburita. Austenitaren eta zementitaren nahasketa eutektikoa karbonoaren % 4,3 da; formula enpirikoa (Fe$_3$C: 2Fe) da, eta fusio-puntua 1147 ° C-koa da (C puntu eutektikoa). Adolf Ledebur metalurgiko alemaniarrak deskribatu zuen 1882an.

## Erreferentziak

* ↑ Lur entziklopedietatik hartua.

## Kanpo estekak

* Datuak: Q923944
* Multimedia: Ledeburite / Q923944
# Giurtelecu Şimleului

Giurtelecu Şimleului Errumaniako udalerria da, Transilvaniako eskualde historikoan dagoena.

## Kanpo estekak

* (Alemanez) https://web.archive.org/web/20151213160859/http://www.donau-archaeologie.de/doku.php/kataloge/grabkatalog/g/giurtelec
* Datuak: Q43136
* Multimedia: Giurtelecu Șimleului, Sălaj / Q43136
# Daltondarrak Lucky Lukeren aurka

Daltondarrak Lucky Lukeren aurka (frantsesez: «Les Dalton») 2004ko Philippe Haïmek zuzendutako frantziar-alemaniar-espainiar komedia filma da, eta UGC Images, Integral Film, Castelao Producciones eta TF1 Films Production-ren koprodukzioa izan zen. Lucky Luke komiki saileko pertsonaietan (Dalton Anaiak) inspiratu zen pelikula, gaur egun filmaren eszenatokiaren ardatz nagusi direnak.
Espainian, filma 2005eko uztailaren 8an estreinatu zen, eta hiru hizkuntzatara bikoiztu zuten (gaztelarra, katalana eta euskara). Filmaren banaketa Filmax (Espainia, Katalunia) eta Barton Films (Euskal Herria) arduratu da. 2009ko abenduaren 22an Euskal Herrian berriro estreinatu zen filma "Daltondarrak Lucky Lukeren kontra" izenburu berriarekin.

## Aktoreak

* Éric Judor: Joe Dalton
* Ramzy Bedia: Averell Dalton
* Saïd Serrari: Jack Dalton
* Romain Berger: William Dalton
* Marthe Villalonga: Ma Dalton
* Sylvie Joly: Ma Billy
* Ginette Garcin: Ma James
* Marie-Pierre Casey: Ma Cassidy
* Til Schweiger (bikoizketa aktorea: Cédric Dumond): Lucky Luke
* Javivi: El Tarlo
* Élie Semoun: Doxey doktorea/AEB-Mexikoko aduana ofizialak
* Darry Cowl: Old Timer
* Michel Muller: Gulch City Bankuko zuzendaria
* Jean Benguigui: Mexikoko herriko buruzagia
* Kad Merad: Mexikoko presoa
* Jean Dujardin: Cowboy
* François Hadji-Lazaro: Dendara/harategia

## Euskarazko bikoiztaileak

* Iñigo Puignau: Joe Dalton
* Kiko Jauregi: Averell Dalton
* Xebe Atencia: Jack Dalton
* Josu Mitxelena: William Dalton
* Kandido Uranga: El Tarlo
* Alazne Erdozia: Ma Dalton
* Klara Badiola: Ma Billy
* Ane Aseginolaza: Ma Cassidy
* Eduardo Gorriño: Lucky Luke
* Pello Artetxe: Bankuko zuzendaria

## Erreferentziak

* ↑ «ABC MADRID 08-07-2005 página 65 - Archivo ABC» abc 2019-09-03 (Noiz kontsultatua: 2024-11-16).
* ↑ «ABC MADRID 08-07-2005 página 73 - Archivo ABC» abc 2019-09-03 (Noiz kontsultatua: 2024-11-16).
* ↑ «Avui. 8/7/2005.» Digitized newspapers (Noiz kontsultatua: 2024-11-16).
* ↑ Goienkaria. Goienkaria.
* ↑ «Albisteak - hiru» www.hiru.eus (Noiz kontsultatua: 2024-11-16).

## Kanpo estekak

* Datuak: Q286757
# Planet 51

Planeta 51 2009ko Jorge Blanco espainiar zinema zuzendariaren marrazki bizidunetako filma da. 70 milioi dolarreko aurrekontua izanik, ordura arteko espainiar filmerik garestiena izan zen. Espainian, filma 2009ko azaroaren 27an estreinatu zen zinema aretoetan, eta hiru hizkuntzatara bikoiztu zuten (gaztelarra, katalana eta euskara). Filmaren banaketa DeAPlaneta arduratu zen.

## Sinopsia

Oharra: Atal honek istorio osoa edo amaiera argitzen du.
Planet 51n estralurtarren familia bat lasai bizi da arrotz bat ailegatu arte, Charles "Chuck" Baker estatubatuar astronauta hain zuzen ere.

## Aktoreak

| Pertsonaia | Aktore originala | Euskal bikoizketa aktorea |
| Lem | Justin Long | Xabier Alkiza |
| Charles "Chuck" T. Baker kapitaina | The Rock | Josu Mitxelena |
| Neera | Jessica Biel | Loinaz Jauregi |
| Skiff | Sean William Scott | Kiko Jauregi |
| Eckle | Freddie Benedict | Maider Gorostegi |
| Grawl jenerala | Gary Oldman | Iñaki Beraetxe |
| Kipple irakaslea | John Clesse | Martín Zabala |
| Vesklin | Matthew Horne | Jose Ramon Larrea |
| Verknot | James Corden | Jexux Izeta |
| Glar | Alan Marriott | Iker Bengotxea |
| Lemen aita | ??? | Pello Artetxe |
| Lemen ama | ??? | Begoña Huegun |
| Eckleren aita | ??? | Felipe Barandiaran |
Bikoizketa fitxa :
| Bikoizketa eta musika zuzendaria | Josu Mitxelena |
| Bikoizketa estudioa | Mixer Bilbao/Mixer Servicios Audiovisuales |

## Erreferentziak

* ↑ Adler, Tim. (2010-4-10). «New Spanish Film Law Bad for Hollywood» Deadline.
* ↑ «ABC MADRID 27-11-2009 página 114 - Archivo ABC» abc 2019-07-05 (Noiz kontsultatua: 2024-11-16).
* ↑ «ABC SEVILLA 28-11-2009 página 79 - Archivo ABC» abc 2019-07-05 (Noiz kontsultatua: 2024-11-16).
* ↑ «Diari de Girona. 27/11/2009.» Digitized newspapers (Noiz kontsultatua: 2024-11-16).
* ↑ «Avui. 28/11/2009.» Digitized newspapers (Noiz kontsultatua: 2024-11-16).
* ↑ Goikenkaria. Egubakoitzekoa.

## Kanpo estekak

* Datuak: Q941262
* Multimedia: Planet 51 / Q941262
# Violet Alford

Violet Alford (Cleeve, Somerset, 1881eko martxoaren 18a - Somerset, 1972ko otsailaren 16a) ingeles etnomusikologo eta folklorista izan zen. Nazioartean ospe handia zuen dantza folklorikoan eta musika, jantzi eta ohitura folklorikoetan. Uste zuen historiaurreko sustrai komun batek azaltzen zituela Europako zati handi batean aurkitutako antzekotasunak.

## Biografia

Cleeven jaio zen, Josiah George Alford eta Catherine Mary Leslie Alforden hirugarren alaba izanda. Aita Bristolgo katedraleko kalonjea zuen. Aitak musika irakatsi zien berari eta arrebei, eta haurtzaindegi bat arduratu zen haien beste heziketa goiztiarraz. Clifton Ikastetxean ikasketak amaitu ondoren, Violet Suitzako neskentzako eskola batera bidali zuten.
Alfordek udak pasatzen zituen Pirinioetan dantzak ikusten, eta neguak Bristolgo Unibertsitatean eta British Museumen idazten eta ikertzen. Euskara ere ikasi zuen, eta ikasi zituen euskal dantza batzuk egiten. 1935ean Londresen ospatu zen International Folk Dance Festivaleko idazkaria izan zen eta Maud Karpeles musikologoa izan zuen buru. 1936an International Folk Music Councileko kide sortzailea izan zen. Bere lana "dantzaren arkeologia errituala" bezala deskribatu zuen ikaskide batek. "Ohitura tradizionalen eta komunikabideen egokitze endekapenezkoak kezkatzen zuen batez ere", idatzi zuen Paul Cowdellek, benetakotasunean zuen interes handia nabarmentzeko.
Bigarren Mundu Gerran Vaughan Williamsen Oroimenezko Liburutegiaren lekualdaketa, katalogazioa eta hustuketa gainbegiratu zituen. 1946tik 1953ra Europako dantzen eskuliburuak saileko editorea izan zen. Llangollen International Musical Eisteddfodeko adjudikazioduna ere izan zen, herri dantzak eta musika instrumentala epaitzen. 1949tik 1953ra English Folk Dance Societyko batzorde exekutiboko kide izan zen.

## Lan hautatuak

* Peeps at English Folk-dances (1923)
* English Folk Dances (1925)
* The Dancing Travellers (1927)
* The Traditional Dance (1935), Rodney Gallopekin batera
* Pyrenean Festivals (1937)
* Valencian Cross-Roads (1937)
* Introduction to English Folklore (1952)
* Dances of France: The Pyrenees (1952)
* The Singing of the Travels (1956)
* Sword Dance and Drama (1962)
* The Hobby Horse and Other Animal Masks (1978, hil ondokoa)

## Erreferentziak

* 1 2 3 4 (Ingelesez) Armstrong, Lucile. (1973). «Violet Alford. Her Life and Work: A Tribute» Folklore 84 (2): 104–110. doi:10.1080/0015587X.1973.9716502. ISSN 0015-587X..
* ↑ (Ingelesez) Simpson, Jacqueline, ed. Alford, Violet (1881–1972). in: Oxford Dictionary of English Folklore. Oxford University Press ISBN 978-0-19-860766-3..
* ↑ (Ingelesez) Kennedy, Douglas N.. (1971). «Violet Alford: An Appreciation» Folklore 82 (4): 344–350. doi:10.1080/0015587X.1971.9716750. ISSN 0015-587X..
* ↑ (Ingelesez) Cowdell, Paul. (2021-10-02). «Violet Alford and the Persistence of Edwardian Thinking» Folklore 132 (4): 367–389. doi:10.1080/0015587X.2021.1905369. ISSN 0015-587X..

## Kanpo estekak

* Datuak: Q3560417
# Iñigo Aranburu

Iñigo Aranburu (Donostia, 1971ko maiatzaren 7a) euskal aktorea da, antzerkian, zineman eta telebistan ibilitakoa.

## Filmografia

* Azken erromantikoak (2024)
* Ez naiz inoiz Dublinen egon (2022)
* Intimidad (2022)
* Alba (2021)
* Alardea (2020)
* Hil kanpaiak (2020)
* Handia (2017)
* Allí abajo (2017)
* El guardián invisible (2017)
* Aitaren Etxea (2015-16)
* Irrikitown (2014)
* Cuéntame cómo pasó (2013)
* Nekane Amaya: la película (2013)
* La conspiración (2012)
* Águila Roja (2011)
* Andarushia: Megami no houfuku (2011)
* Goenkale (2009-2010)
* Zeru Horiek (2005)

## Kanpo estekak

* Datuak: Q33645762
* Multimedia: Iñigo Aranburu / Q33645762
# Anartz Zuazua

    Artikulu hau aktoreari buruzkoa da; beste esanahietarako, ikus «Zuhatzu».
Anartz Zuazua (Donostia, 1973) euskal aktorea da.
Urte askotan Zurriola Antzerki Eskolako irakaslea izan da.

## Ibilbidea

Izen bereko liburuan oinarritutako Kutsidazu bidea, Ixabel antzezlanean zuzendaria izan zen. 2003an estreinatu zuen antzezlana Gorringo Antzerki Taldeak Tafallan. Obra arrakastatsu hartako aktoreak Mikel Sarriegi (Juan Martin), Ainere Tolosa (Ixabel), Anjel Alkain, Ixabel Agirresarobe (baserriko amona) eta Egoitz Lasa (baserriko semea) izan ziren. Gidoilariak Joxean Sagastizabal eta Nagore Aranburu izan ziren.
Antzezlan hori mugarri bat izan zen euskarazko antzerkigintzan, ia bi urtez iraun baitzuen eta emanaldiak 180 izan baitziren.
ETB 1eko umorezko telebista-saio Wazemank arrakastatsuan ere parte hartu zuen, besteak beste, Anjel Alkain, Ainere Tolosa, Jon Iraola, Mikel Pagadizabal, Iñake Irastorza, Ana Elordi, Mikel Laskurain, Egoitz Lasa, Ixabel Agirresarobe, Asier Sota eta Aitor Gabilondo aktoreekin.

## Filmografia

* Jaun ta Jabe (1997)
* Ze Kosmopolita (2004)
* Ilargiaren sekretua (2004)
* Wazemank (2005-2007)
* Noaoa (2007-2008)
* Agurra (1996)
* Txotx (1997)
* Plenilunio (1999)
* Carretera y manta (2000)
* Yoyes (2000)
* El portero (2000)
* Algunas chicas doblan las piernas cuando hablan (2001)
* La voz de su amo (2001)
* Basurdea (2002)
* El comisario (2003)
* Hospital central (2004)
* Dientes de leche (2004)
* El salto de Beamon (2004)
* Aupa Etxebeste! (2005)
* Celda 211 (2009)
* Amorrua (2009)
* Agur Etxebeste! (2019)
* Azken erromantikoak (2024)

## Sariak eta errekonozimenduak

* 2022: Donostiako Hiritar Merezimenduaren domina eman zion antzerki-eskolari antzerki-mundua bultzatu, antzerkiarekiko zaletasuna zabaldu eta euskarazko edukiak indartzen egindako lanagatik.

## Erreferentziak

* ↑ "Animotasuna lortzen dut txoko honetan". Anartz Zuazuari egindako elkarrizketa. Bazterretik. Berria.info
* ↑ «Antzerki Eskola. Zurriola Aldizkaria 2011 by Zurriola Ikastola - Issuu» issuu.com (Zurriola Ikastola): 7. (Noiz kontsultatua: 2022-01-14).
* ↑ Esnaola, Inazio. (2022-01-14). «"Ziur dominari lekutxoren bat topatuko diogula ikastolan"» Irutxuloko Hitza (Noiz kontsultatua: 2022-01-14).
* ↑ Guillan, OIer. (2009-09-27). «Oholtza gainean haziak» Argia (Noiz kontsultatua: 2022-01-15).
* 1 2 Telleria Sarriegi, Enekoitz. (2021--06-16). ««Tximeleta efektua gertatzen da; egia da»» Berria (Noiz kontsultatua: 2022-01-15).

## Kanpo estekak

* Datuak: Q12253444
# Asier Oruesagasti

Asier Oruesagasti (Donostia, Gipuzkoa, 1986) aktorea da.

## Lanak
### Zineman

* Skizo (2005)
* La casa de mi padre (2008)
* Hodeiak margotzeko makina (2009)
* Sin Remite (film laburra)
* Bizitzako kopa (film laburra)
* Making Off (film laburra)
* Una mierda de Slasher (film laburra)
* Atzuriko Milagrua (film laburra)
* Akelarre (2020)
* Azken erromantikoak (2024)

### Telebistan

* Ander eta Konpainia (2000)
* Goenkale (2006-2014)
* Go!azen 4.0 (2017-2018)
* Altsasu (2020)

### Antzerkian

* Eta Zer?
* Ahuntza edo Nor da Silvia?
* Baba Zango-Horiak
* Etzi
* Lotsagabe
* Eta Zer? II
* Terapiak
* Datuak: Q41221
# Gotzon Elortza

    Artikulu hau zinegileari buruzkoa da; beste esanahietarako, ikus «Elortza (argipena)».
Gotzon Elortza (Bilbo, Bizkaia, 1923 – Getxo, Bizkaia, 2012ko ekainaren 11) Bilbon jaiotako getxoztar zinema-zuzendaria izan zen. Euskadiko zinemagintzaren aitzindaria; euskarazko dokumentalgintzaren aintzindarietako bat, Euskal Herriaren geografia eta gizarteari buruzko lanak ondu baitzituen. Nahiz eta bertakoa ez izan, urte asko Getxon bizi izan zen. Margolaria izan zen ere bai.

## Biografia

Bisi Unanuerekin ezkondu zen. Biak Parisen erbesteratuak egon ziren. Gerra zibilaren ondorioz erbestean zegoela, delineatzaile gisa lan egin zuen Parisen, eta hiri horretan jabetu zen ikus-entzunezko baliabideak erabiltzeko beharraz, euskararen desagerpena saihesteko.
Hasiera-hasieratik saiatu zen Euskal Herriko gaiei buruzko zinema profesionala egiten, euskaraz osorik. Ondo konturatu zen ikus-entzunezkoak premiazkoak zirela euskara mundu modernoan galtzea nahi ez bazen. Hala, Elortzaren lana, 50eko hamarraldian, Fernando Larruquertenaren aurrekoa ere izan zen, haren kalitate-maila lortu ez bazuen ere.
Film labur hauek egin zituen: Ereagatik Matxitxakora (1959), Aberria (Erria) (1961), Avignon (1963) eta Elburua: Gernika (1962).
1960ko hamarkadan egin zituen filmak, Parisen bizi zenean. Espainia eta Frantziako estatuen arteko muga ezkutuan zeharkatzen zuen Elortzak lan hauek egiteko.
1968an Basauriko Probintzia Espetxean espetxeratu zuten, sei hilabetez. Agustin Ibarrola ezagutu zuen kartzelan. Ibarrolatik zurezko grabatuen teknika ikasi zuen.

## Lanak

* Ereagatik Matxitxakora (1959).
* Aberria (Erria) (1961).
* Avignon (1963).
* Elburua Gernika (1962).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ https://filmoteka.eus/es/actualidad/noticias/en-recuerdo-de-gotzon-elortza
* ↑ https://getxosarri.blogspot.com/2012/01/gotzon-elortza-cineasta-y-pintor-de.html

## Ikus, gainera

* Gure Sor Lekua
* Dokumentalak Euskal Herrian

## Kanpo estekak

* Egun ditugun euskarazko lehen dokumentalak zaharberrituko dituzte eitb.eus webguneko albistea.
* "Gotzon Elortzari gorazarre" Euskadiko Filmategian, 2012/06/11.
* Datuak: Q12258705
# Graneros

Graneros Txileko erdialdeko komuna eta hiri bat da. O'Higgins eskualdeko Cachapoal probintzian dago. 2002ko erroldan, 28.428 biztanle zituen.

## Kanpo estekak

* (Gaztelaniaz) Graneroseko udalaren webgunea.
* Datuak: Q13068
* Multimedia: Graneros / Q13068
# Gudari Eguna

Gudari Eguna, 1937ko urriaren 28an El Duesoko espetxean (Santoña) Eusko Gudarosteko 42 gudari fusilatu zituztela oroitarazteko sortua. Eusko Alderdi Jeltzaleak egun horretan ospatzen du. Santoñako hitzarmena ez zenez bete, ondorio latzak izan ziren bertan zeudenentzat eta Berria hondartzan fusilatu zituzten hainbeste gudari.
Ezker abertzaleak aldiz, irailaren 27an ospatzen du non Txiki eta Otaegiren fusilatzeak oroitzen dituen.

## Historia

1965an hasi zen ospatzen exilioan zegoen Eusko Jaurlaritzak antolatuta. Frankismoaren diktadurapean, Euskadiko leku ezberdinetan ospatu zen. Data horretatik aurrera, EAJ alderdiak omenaldi eguna bihurtu zuen. Urtez urte ospatu zuten leku ezberdinetan, kontuan izanda diktadurapean Frankoren Espainian publikoki ospatu ezin zen ekitaldi bat zela.

### Ezker abertzalea eta Gudari Eguna

Ezker Abertzaleak, bestalde, 1976tik aurrera, aurreko urteko irailaren 27an ETA erakunde armatuko kideak ziren Txiki eta Otaegiren fusilatzea oroitzen du. Egun berean FRAP erakunde armatuko hiru kide ere (Jose Luis Sanchez Bravo, Ramon Garcia Sanz eta Humberto Baena) fusilatuak izan ziren.
Gero eta indar gehiagorekin 1981etik aurrera Gudari Egun honek hartu zuen nagusitasuna. Hala eta guztiz 2003.urtetik aurrera ENAMek antolatutako ekitaldiak Alderdien Legearen ondorioz, sarritan ilegalizatuak eta ospatzeko sailtasunekin egon izan dira. Besteak beste terrorismoari gorazarre egiten dela argudiatu izan dute epaile batzuek edo eta Euskal Herriko Terrorismoaren Biktimen Elkarteak.
Gaur egun, Euskal Herriko leku askotan, Gudari Eguna eta ezker abertzaleak antolatzen dituen ekitaldiak sinonimoak dira euskal eta espainiar herritar ugarirentzat.

## Erreferentziak

* ↑ https://www.deia.eus/politica/2020/10/18/fusilamiento-desencadeno-primer-gudari-eguna-2018028.html
* ↑ https://www.almendron.com/tribuna/a-40-anos-del-primer-gudari-eguna-de-eta/
* ↑ https://web.archive.org/web/20181124220045/https://www.lainformacion.com/politica/partidos/prohibidos-24-actos-del-dia-del-soldado-vasco-en-el-pais-vasco-y-navarra_BHLaqIzZ2O884wt0ZFPif2/
* ↑ https://www.abc.es/hemeroteca/historico-30-09-2007/abc/Nacional/impiden-el-homenaje-a-los-miembros-fallecidos-de-eta-previsto-en-el-monte-artxanda_1641021466008.html
* ↑ https://www.diariovasco.com/20071001/politica/ertzaintza-impide-homenajes-besaide-20071001.html
* ↑ https://www.eldiario.es/canariasahora/nacional/velasco-prohibe-actos-gudari-eguna_1_4601285.html
* ↑ https://zarautzguka.eus/zarautz/1727274517094-gudari-eguna
* ↑ https://elpais.com/elpais/2006/09/27/actualidad/1159345026_850215.html
* ↑ https://www.abc.es/espana/pais-vasco/covite-denuncia-homenajes-sortu-etarras-municipios-gudari-20240930184109-nt.html?ref=https%3A%2F%2Fwww.google.com%2F
* ↑ https://www.almendron.com/tribuna/a-40-anos-del-primer-gudari-eguna-de-eta/

## Ikus gainera

* Aberri Eguna
* Alderdi Eguna
* Diada del Soldat Català

## Kanpo estekak

* Datuak: Q3324725
# Habeko Mik

Habeko Mik HABE erakundeak sustaturiko komiki aldizkari-bihilabetekaria izan zen, 1982-1991 bitartean argitaraturikoa. 55 ohiko ale argitaratu zituen eta 18 ale berezik osatu zuten bilduma, ohiko aleen osagarri berezi bezala argitaratuak 1994 urte arte. Aurrekari zuzena izan zen HABE Aldizkariak komikiei eskeintzen zizkien lau orrialdeak. Helburuen artean eginkizun pedagogikoa hizkuntzarekiko, euskara ikasleei irakurketa maialakatuak eskeintzea bazen ere, azpimarratzekoa da jatorrizko euskal komikiak bultzatzeko egitasmoa ere bazela, kanpokoak itzultzearen ordez. Horren ondorioz, Euskal Herriko gaiak eta pertsonaiak ugalduko dira komikigintzan, kalitatezko produktuekin batera. Bestalde, hizkuntzarekiko erronka propioak plazaratuko ditu komikien lengoaia (aipatuenak, onomatopeiak, interjekziok, etab) eta hizkuntza menperatzen ez duten egileen kasuan, zenbait komikien balibide komunikatiboak urriagoak direla aipatu da. Izan ere, komiki lan hauen argitalpenak beste hizkuntzetan egiten zena euskaraz ere egin daitekela erakutsi zuen, hizkuntza modernizatzen..

## Kanpo lotura

* Habeko Mik

## Bibliografia

* Juan Manuel Díaz de Guereñu: HABEKO MIK Euskal Komiki ahalegina, Astiberri, ISBN: 978-84-7485-962-1

## Erreferentziak

* ↑ Juan Manuel Díaz de Guereñu (2004), 46 orr.
* ↑ Habeko Mik aleak Koldo Mitxelena Kulturuneko Liburutegiko katalogoan aurkezpena , kontsulta data 2019ko ekainaren 27a

## Kanpo estekak

* Datuak: Q19947932